EVANKELIUMIT+-+Topias,+Petri

=**EVANKELIUMIT - Topias, Petri VALMIS**=

PALAUTE: todella hyvin asiaa, mutta tylsä; Paljon tekstiä, mutta tärkeää sellaista.; työssä tuotu hyvin esiin eri evankeliumien erot, esimerkit (tunnettu vertaus tms) jokaisesta neljästä ehdoton plussa, kokonaisuudessaan mielenkiintoinen; Tässä on kerrottu todella hyvin asiaa, mutta aivan liian pitkästi. Kun sivua katsoo niin tulee tunne että tätä ei jaksa lukea millään. Kuvia saisi myös olla enemmän. Vähän tylsän näköinen. Työ on asiantunteva ja selkeä. Jokaisesta evankeliumista oli myös kirjoitettu jokin tunnettu tai merkittävä asia, joka auttaa tiedon muistamisessa. Krisseltä: Taitavasti tiivistettyä asiaa järkevässä järjestyksessä. Ehkä jotain olisi voinut karsia, toisaalta turhaa ei ole. Vielä voisi mainita, että evankeliumien näkökulma on selkeästi pääsiäisen jälkeinen uskon kirkastama, niissä Jeesus on Kristus eikä nasaretilainen puuseppä eli elämänkertaa ei niistä löydy.

Evankeliumien tarkoituksena on kertoa Jeesuksen elämästä, teoista, kuolemasta ja ylönousemuksesta. Evankeliumien tarkoituksena oli tallentaa Jeesuksen elämänvaiheet jälkipolville, mutta evankelistat kirjoittivat tapahtumista omien näkemyksiensä mukaan.

Uudesta Testamentista löytyy neljä evankeliumia, jotka ovat Matteuksen, Markuksen, Luukkaan ja Johanneksen evankeliumit.

Evankeliumit ovat syntyneet noin vuosien 70-100 jKr. välisenä aikana. Vanhin niistä on Markuksen evankeliumi, joka on syntynyt vuoden 70 tienoilla. Sen jälkeen on syntynyt Matteuksen evankeliumi 80-luvulla. Luukkaan evankeliumi on kirjoitettu 90-luvulla ja Johanneksen evankeliumi 100-luvulla.


 * Markuksen evankeliumin** on kirjoittanut perimätiedon mukaan Johannes Markus, Pietarin apulainen eläessään Roomassa. Markuksen evankeliumissa keskitytään Jeesuksen persoonan kuvaamiseen korostaen sitä, että Jeesus on Jumalan poika. Siinä on myös paljon ihmetekoja, joita ei mainita muissa evankeliumeissa. Markuksen evankeliumin tyyli on lyhytsanainen ja yksinkertainen ja tapahtumat seuraavat toisiaan nopeasti. Yksi sen tunnetuimmista kohdista on 6. luvussa oleva ihmeteko, jossa Jeesus ruokkii viisituhatta ihmistä 5 leivällä ja 2 kalalla.

Matteuksen evankeliumi keskittyy kertomaan, että Jeesus on Kristus ja Vanhan Testamentin lupaama Messias. Siinä keskitytään myös erityisesti Jeesuksen puheiden kokoamiseen. Matteuksen evankeliumissa on havaittavissa lukuisat lainaukset Vanhasta Testamentista, joka kertoo, että evankeliumin kirjoittaja on ollut hyvin perinteensä tunteva juutalaisen taustan omaava henkilö.
 * Matteuksen evankeliumi** on perinteisesti ollut kristittyjen pääevankeliumi ja siksi se on Raamatussa ensimmäinen evankeliumi. Se syntyi Syyriassa tuntemattomaksi jäänen juutalaiskristityn kirjoittajan toimesta.

Tunnettu kertomus Matteuksen evankeliumista on Jeesuksen vuorella pitämä Vuorisaarna, jossa Jeesus kertoo ihmiselämän etiikan perussäännöt vertausten muodossa. Nykyisinkin Vuorisaarnaa arvostetaan ja siinä esiintyneitä eettisiä perussääntöjä pidetään edelleen pätevinä ja toimivina.


 * Luukkaan evankeliumin** kirjoittaja on perimätiedon mukaan Paavalin työtoveri ja lääkäri Luukas, mutta tietoa epäillään nykyään, koska Luukkaan kirjoitukset poikkeavat paljonkin Paavalin omista kirjeistä. Evankeliumi on kuitenkin varmasti kirjoitettu korkea-arvoiselle roomalaiselle Teofilokselle. Se on kirjoitettu tutkien asioiden historia tarkasti ja teksti on sivistynyttä ja taitavaa. Luukkaan evankeliumissa korostetaan Jeesuksen asemaa köyhien, syrjittyjen ja sairaiden auttajana.

Yleissivistykseen kuuluu esimerkiksi sen kertomus tuhlaajapojasta, joka pyydettyään ja saatuaan oman osuutensa isänsä omaisuudesta lähtee kaukomaille varojen kanssa. Siellä hän tuhlaa rahansa ja nälänhätää kärsiessään lähtee takaisin isänsä luo. Isä ottaa poikansa takaisin avosylin ja teurastaa vasikankin juhlien ruoaksi. Isän toinen poika, joka on ikänsä ahertanut isänsä tykö suuttuu isälleen ja kysyy miksi tämä juhlii tuhlaajapoikaansa. Isä vastaa, että hänen poikansa oli kuollut, mutta nyt hän on löytynyt ja tullut takaisin eloon.




 * Johanneksen evankeliumi** on evankeliumeista nuorin ja se on kirjoitettu noin 100 jKr. Se poikkeaa monella tapaa muista kolmesta evankeliumista ja sen uskotaan olevan kirjoitettu erillään kolmesta muusta. Kirjoittajasta ei ole varmuutta, mutta hän viittaa itseensä sanoen "se opetuslapsi, joka oli Jeesukselle rakkain". Aiemmin kirjoittajaksi arveltiin apostoli Johannesta, mutta nykyään sitä tietoa pidetään vääränä.

Muista evankeliumeista se poikkeaa esimerkiksi siten, että siinä mainitaan ainoastaan yksi sama ihmeteko kuin kolmessa muussa evankeliumissa (5 leipää ja 2 kalaa). Sen sijaan mainitaan monia muita ihmetekoja kuten veden muuttaminen viiniksi ja Lasaruksen herättäminen kuolleista. Johanneksen evankeliumissa painotetaan myös pääosin Isän ja Pojan ykseyttä (vrt. muut evankeliumit: Jeesus Jumalan poika). Siinä painotetaan myös rakkauden ja uskon merkitystä kristinuskossa.

Tunnettu ote Johanneksen evankeliumista on se ensimmäisen luvun alussa oleva "Alussa oli Sana. Sana oli Jumalan luona, ja Sana oli Jumala."